विकेटकीपर या फील्डर के गलत मूवमेंट पर पेनल्टी, बैटिंग टीम को मिलेंगे 5 रन
Indian Premier League (IPL) 2023 New Rules And COnditions - इंडियन प्रीमियर लीग (IPL) का नया सीजन 31 मार्च से शुरू हो रहा है। 10 टीमों के सीजन में इस बार कुछ नए रूल भी जुड़ रहे हैं। टीमें अब टॉस में बैटिंग या बॉलिंग का फैसला करने के बाद प्लेइंग-11 चुन सकेंगी
इंडियन प्रीमियर लीग (IPL) का नया सीजन 31 मार्च से शुरू हो रहा है। 10 टीमों के सीजन में इस बार कुछ नए रूल भी जुड़ रहे हैं। टीमें अब टॉस में बैटिंग या बॉलिंग का फैसला करने के बाद प्लेइंग-11 चुन सकेंगी। टॉस के बाद ही टीमों को 4 इम्पैक्ट प्लेयर भी बताने होंगे।
इनके अलावा भी IPL के 16वें सीजन में नियमों में बदलाव करने के साथ नए नियम भी जोड़े गए हैं। आगे स्टोरी में हम इन्हीं नियमों को समझेंगे।
2 प्लेइंग-11 के साथ आएंगे कप्तान
IPL मैच में दोनों टीमों के कप्तान अब टॉस के दौरान 2 टीमें लेकर आ सकेंगे। टॉस के बाद जब उन्हें पता लगेगा कि पहले बैटिंग या बॉलिंग आई है, तब वे उसी हिसाब से प्लेइंग-11 सिलेक्ट कर सकेंगे। इससे पहले 15 सीजन तक टीमें टॉस के दौरान एक ही प्लेइंग-11 लेकर आती थीं। टॉस होने के बाद भी उन्हें उसी टीम के साथ खेलना पड़ता था, लेकिन अब ऐसा नहीं होगा।
4 इम्पैक्ट प्लेयर्स भी टॉस के बाद ही 
IPL में इस सीजन से नए इम्पैक्ट प्लेयर का रूल भी जोड़ा जा रहा है। दोनों टीमों को टॉस होने के बाद ही 4-4 इम्पैक्ट प्लेयर भी बताने होंगे। इन्हीं 4 इम्पैक्ट प्लेयर्स में से टीमें किसी एक प्लेयर को मैच के दौरान प्लेइंग-11 में शामिल खिलाड़ी से रिप्लेस कर सकेंगी। मैच में दोनों पारियों के दौरान 14 ओवर तक इम्पैक्ट प्लेयर नियम का इस्तेमाल कर खिलाड़ी को रिप्लेस कर सकेंगे।
एक टीम पूरे मैच के दौरान सिर्फ एक बार इम्पैक्ट प्लेयर का इस्तेमाल कर सकेगी। वह चाहे तो पहली पारी के 14 ओवर तक रिप्लेसमेंट ले या फिर दूसरी पारी के 14वें ओवर तक।
इम्पैक्ट प्लेयर पूरे 4 ओवर बॉलिंग कर सकेगा 
टीमें उस खिलाड़ी को भी रिप्लेस कर सकेंगी जो मैच में बैटिंग या बॉलिंग कर चुका हो। इम्पैक्ट प्लेयर को अपने खाते के पूरे चार ओवर गेंदबाजी के लिए मिलेंगे। साथ ही पारी में जितने ओवर बचेंगे वह उतने ओवर बल्लेबाजी भी कर पाएगा। हालांकि, एक इनिंग में किसी टीम के ज्यादा से ज्यादा 10 विकेट ही गिर सकते हैं। इम्पैक्ट प्लेयर के बारे में विस्तार से समझने के लिए यह खबर पढ़ें...
SA20 से आया है यह रूल 
IPL में टॉस के बाद टीमें जारी करने का नियम साउथ अफ्रीका की टी-20 लीग SA20 की तरह ही है। वहां ही सबसे पहले टॉस के बाद टीमें अनाउंस करने का नियम शुरू किया गया। उस नियम में दोनों टीमों के कप्तानों को टॉस से पहले 13 खिलाड़ी बताने होते थे और टॉस के ठीक बाद बैटिंग या बॉलिंग आने पर कप्तान किन्हीं 2 खिलाड़ियों को हटा सकते थे।
इस नियम से टॉस का असर लगभग खत्म हुआ। टूर्नामेंट के 33 में से 16 मैच टॉस हारने वाली टीमों ने और 15 मैच टॉस जीतने वाली टीमों ने जीते। 2 मैच बेनतीजा रहे।
IPL में भी खत्म होगा टॉस का प्रभाव 
IPL में भी टॉस का प्रभाव खत्म करने के मकसद से ही इस रूल को लाया गया है। 2019 में आखिरी बार जब IPL होम और अवे फॉर्मेट में हुआ था। तब 60 मैचों में से 34 मैच टॉस जीतने वाली टीमों ने ही जीते थे। टॉस हारने वाली टीमों ने 23 मैच जीते थे, वहीं बाकी मैच सुपर ओवर में गए या फिर बारिश या किसी अन्य कारण से बेनतीजा रहे।
IPL कंडीशन में ये बदलाव भी हुए
1. सभी टीमों को पारी के 20 ओवर पूरे करने के लिए 75 मिनट दिए जाते हैं। इस टाइम में ओवर नहीं करने पर जितने ओवर बाकी रहेंगे, उतने ओवरों के लिए 5 की जगह 4 फील्डर्स ही 30-यार्ड सर्कल के बाहर रह सकेंगे।
2. बॉलिंग के दौरान विकेटकीपर या फील्डर गलत तरीके से मूवमेंट करता है तो उस गेंद को डेड बॉल करार दिया जाएगा। साथ ही फील्डिंग टीम पर 5 रन की पेनल्टी भी लगाई जाएगी। गलत मूवमेंट यानी फील्डर द्वारा बॉलिंग के समय कुछ भी ऐसा करना जिससे बैटर का ध्यान डिस्ट्रैक्ट हो या फील्डर बॉल होने से पहले ही अपनी फील्डिंग पोजीशन बदल ले।
दरअसल ICC ने पिछले साल टी-20 और वनडे की प्लेइंग कंडीशन में कुछ बदलाव किए थे। जिन्हें एक अक्टूबर 2022 से लागू किया गया। इंटरनेशनल क्रिकेट में इन नियमों का इस्तेमाल होना शुरू हो गया। लेकिन IPL में पहली बार ही ये नियम लागू होंगे।
'स्पोर्ट्स से जुड़ी ये खबरें भी पढ़ सकते है...
लुंगी डांस पर झूमे कोहली, ग्राउंड में घुसा डॉगी:सूर्यकुमार का लगातार तीसरा गोल्डन डक; देखें भारत-ऑस्ट्रेलिया वनडे के टॉप मोमेंट्स
ऑस्ट्रेलिया ने भारत को तीसरे वनडे में 21 रन से हराकर सीरीज 2-1 से जीत ली। मैच में अहम 4 विकेट लेने वाले एडम जम्पा प्लेयर ऑफ द मैच रहे। वहीं सीरीज में 194 रन बनाने वाले ऑस्ट्रेलिया के मिचेल मार्श प्लेयर ऑफ द सीरीज रहे। इससे पहले ग्राउंड में डॉगी घुस आने के कारण 5 मिनट तक खेल रोकना पड़ा। पढ़ें पूरी खबर
12 शहरों में होंगे वनडे क्रिकेट वर्ल्ड कप के मैच:5 अक्टूबर को होगी शुरुआत, 19 नवंबर को अहमदाबाद में खेला जाएगा फाइनल
पहली बार पूरी तरह भारत की मेजबानी में हो रहे वनडे क्रिकेट वर्ल्ड कप की तारीखें सामने आ चुकी हैं। इसके मुकाबले भारत के 12 शहरों में आयोजित होंगे। क्रिकेट के इस महाकुंभ का आयोजन 5 अक्टूबर से 19 नवंबर के बीच होगा। हर चार साल में होने वाले इस मेगा टूर्नामेंट का फाइनल अहमदाबाद के नरेंद्र मोदी स्टेडियम में होगा। पढ़ें पूरी खबर